b'\n_START_ARTICLE_\nUgljan (naselje)\n_START_SECTION_\nGeografija\n_START_PARAGRAPH_\nNaselje le\xc5\xbei na severozahodni obali otoka, okoli 11 km severozahodno od Preka s katerim je povezan s cesto. V okolici je ve\xc4\x8d zaliv\xc4\x8dkov, od katerih po lepoti izstopajo \xc4\x86inta, Mostir in Luka u Mulinah._NEWLINE_V pristanu, ki ga zapira valobran, na koncu katerega stoji svetilnik, lahko pristajajo plovila z ugrezom manj\xc5\xa1im od treh metrov., vendar samo na za\xc4\x8detku, ker se potem globina morja proti obali ni\xc5\xbea vse do globine enega metra. Svetilnik na koncu valobrana oddaja svetlobni signal: R Bl(2) 5s.\n_START_SECTION_\nNaselja\n_START_PARAGRAPH_\nPoleg naselja Ugljan je h kraju  dodanih \xc5\xa1e osem zaselkov, ti so: Muline, \xc4\x8ceprljanda, Lu\xc4\x8dino Selo Batala\xc5\xbea, Su\xc5\xa1ica, Gornje Selo, Gudu\xc4\x87e, Forto\xc5\xa1ina in Varo\xc5\xa1.\n_START_SECTION_\nGospodarstvo\n_START_PARAGRAPH_\nPrebivalci se ukvarjajo s turizmom poljedelstvom, ribolovom, vinogradni\xc5\xa1tvom in pridelavo ol\xc4\x8dnega olja.\n_START_SECTION_\nZgodovina\n_START_PARAGRAPH_\nKraj je naseljen \xc5\xbee od mlaj\xc5\xa1e kamene dobe dalje, kar dokazujejo najdbe stare preko 3000 let. Prvi pisni viri omenjajo naselje Plinje, ki je le\xc5\xbealo nasproti Zadra na otoku Lissa. Prvi znani prebivalci so bili ilirsko pleme Liburni, ki so v 4. stoletju pr. n. \xc5\xa1t. postavili prvo naselbino._NEWLINE_Na rtu ob pristani\xc5\xa1\xc4\x8du stoji fran\xc4\x8di\xc5\xa1kanski samostan z enoladijsko gotsko cerkvijo sv. Jerolima, postavljen 1447. V samostanskem dvori\xc5\xa1\xc4\x8du stoji epitaf, postavljen v zahvalo ustanovitelju glagoli\xc5\xa1ke tiskarne na Reki \xc5\xa0imi Ko\xc5\xbei\xc4\x8di\xc4\x87u Benji._NEWLINE_Pri zaselku Muline so bili odkriti ostanki rimskih gospodarskih poslopij z vodnimi rezervoarji in oljarno, starokr\xc5\xa1\xc4\x8dansko pokopali\xc5\xa1\xc4\x8de iz 6. stoletja in mavzolej s talnimi mozaiki ter freskami iz 5. stoletja.'